cyanic-selkie/wikianc huggingface dataset:
Շվեյցարիայի տնտեսություն
Եվրոպական Միություն
Բացի գյուղատնտեսությունից, Շվեյցարիայի և Եվրոպական միության միջև կան փոքր տնտեսական և առևտրային խոչընդոտներ։ 1992-ին Շվեյցարիայի ընտրողների կողմից Եվրոպական տնտեսական տարածքի մասին համաձայնագիրը մերժելու կապակցությամբ Շվեյցարիայի Կառավարությունը իր տեսակետն է հայտնել ԵՄ-ի հետ երկկողմ տնտեսական համաձայնագրերի շուրջ բանակցելու վերաբերյալ։ Բիլաթերալս-ում ավարտվեցին չորս տարվա բանակցությունները, խաչմերուկային համաձայնագիրը ընդգրկում էր յոթ ոլորտներ.հետազոտություններ, պետական գնումներ, առևտուր, գյուղատնտեսությոնն, քաղաքացիական ավիացիա, ցամաքային տրանսպորտ և անձանց ազատ տեղաշարժի տեխնիկական խոչընդոտներ։ 1999 թվականին խորհրդարանը պաշտոնապես հավանություն տվեց Բիլետերալներին, և այն հաստատվեց 2000 թվականի մայիսին կայացած ընդհանուր հանրաքվեով։ Համաձայնագրերը, որոնք այն ժամանակ վավերացվել են Եվրախորհրդարանի և նրա անդամ երկրների օրենսդիր մարմնի կողմից, ուժի մեջ են մտել 2002 թվականի հունիսի 1-ից։ Շվեյցարիայի կառավարությունն ի սկզբանե ձեռնամուխ է եղել բանակցությունների երկրորդ փուլին, որը կոչվում է Բիլաթերալս II, որն էլ ավելի կամրապնդի երկրի տնտեսական կապերը կազմակերպության հետ։
Այդ ժամանակից ի վեր Շվեյցարիան իր պրակտիկայի մեծ մասը համապատասխանեցրել է Եվրամիության քաղաքականություններին և նորմերին `երկրի միջազգային մրցունակությունն առավելագույնի հասցնելու համար:Չնայած ԵՄ քաղաքականության մեծ մասը վիճելի չէ,   ոստիկանության և դատական համագործակցությունը միջազգային իրավապահ մարմինների և խնայողությունների հարկումը հակասական են,    հիմնականում բանկային գաղտնիության վրա հնարավոր կողմնակի ազդեցությունների պատճառով։
Ինստիտուցիոնալ անդամակցություն
Շվեյցարիան անդամակցում է մի շարք միջազգային տնտեսական կազմակերպությունների, այդ թվում ՝ ՄԱԿի, Առևտրի համաշխարհային կազմակերպության,  Արժույթի միջազգային հիմնադրամի, Համաշխարհային բանկի և Տնտեսական համագործակցության և զարգացման կազմակերպության։
IPhone 11 Pro
iPhone 11 Pro և iPhone 11 Pro Max, «Apple» ընկերության սմարթֆոններ։ Աշխատում են Apple A13 Bionic պրոցեսորով և iOS 13 օպերացիոն համակարգով ։ Ցուցադրվել են 2019 թվականի սեպտեմբերի 10-ին iPhone 11-ի հետ մեկտեղ։ Այս մոդելները փոխարինում են IPhone XS-ին և iPhone XS Max-ին։
Նկարագրություն
Նախնական պատվերները սկսվել են սեպտեմբերի 18-ից, պաշտոնապես հասանելի են եղել սեպտեմբերի 20-ից։ Apple ընկերության բջջային հեռախոսների պատմության մեջ առաջին անգամ կիրառվել է եռակի հիմնական տեսախցիկ՝ կազմված լայնանկյունից, ուլտրալայնանկյունից և ֆոտոսենսորից։ Հիմնական փոփոխություններից էին պատկերի մշակման նոր գործառույթներն ու ալգորիթմները՝ հիմնված մեքենայացված ուսուցման վրա, ինչպիսիք են՝ Deep Fusion, Smart HDR և Գիշերային ռեժիմը ։ Հեռախոսի հետ միասին ներառվել է 18 վատտանոց արագ լիցքավորիչ սարք, ինչպես նաև Lightning - USB-C մալուխ՝ հեռախոսը ժամանակակից Mac համակարգիչներին լարով միացնելու համար։
Սարքավորումը առջարկվում է 4 գունային լուծմամբ՝ ոսկեգույն, մոխրագույն, արծաթագույն, մուգ կանաչ։ Օգտագործվում է Apple A13 միկրոպրոցեսորային չիպը, որը պարունակում է 6 ARMv8 հաշվիչ միջուկ, տեսաարագացուցչի 4 միջուկ և նեյրոարագացուցչի 8 միջուկ։ Հեռախոսներն առաջարկվում են 64, 256 և 512 ԳԲ ներկառուցված ֆլեշ հիշողությամբ։ Սարքերի էկրանը պատրաստված է OLED տեխնոլոգիայով և ունի 5,8 դյույմ անկյունագիծ 11 Pro-ի և 6,5 դյույմ Pro Max-ի համար։
Գևորգ Ախվերդյան
Գևորգ Ախվերդյան, հայ բանասեր, բժիշկ, տնտեսագետ, հասարակական գործիչ։ Սայաթ Նովայի երգերի հայտնաբերողը, հրատարակիչն ու առաջին մեկնաբանը։
IPhone 11 Pro
Աղբյուրներ
Կատեգորիա:2019 հիմնադրումներ Կատեգորիա:IPhone Կատեգորիա:Հեռահաղորդակցություն Կատեգորիա:Բջջային հեռախոսներ Կատեգորիա:Սմարթֆոններ Կատեգորիա:Էփլ
Գևորգ Ախվերդյան
Կենսագրություն
Ծնվել է հունիսի 5-ին, Թիֆլիսում, զինվորականի ընտանիքում։ Ավարտել է Լազարյան ճեմարանը 1834 թվականին և Մոսկվայի համալսարանի բժշկական բաժինը 1839 թվականին։ Դեռևս համալսարանի երկրորդ կուրսում գրած ռեֆերատի համար Ախվերդյանը հանդիսավոր պայմաններում ստացել է ավարտական կուրսի առաջադեմ ուսանողների համար նախատեսված մրցանակը՝ ոսկե մեդալը։ Եղել է զինվորական բժիշկ Կովկասում 1839-1842 թվականներին, հետո՝ ռազմական մինիստր Չերնիշևի անձնական բժիշկը՝ Պետերբուրգում։ 1846 թվականից Թիֆլիսում փոխարքայի գրասենյակի պաշտոնյա էր, ապա՝ կարանտինամաքսային գործերի ավագ աստիճանավոր։ Ստացել է գեներալի կոչում։
Հասարակական գործունեություն
Մասնագիտությանը զուգընթաց Ախվերդյանը ծավալել է գրական-հասարակական բազմակողմանի գործունեություն, զբաղվել բանասիրությամբ, բարբառագիտությամբ, պատմության հարցերով։ Հայ բանասիրությունը Ախվերդյանին է պարտական Գահնամակի հայտնաբերման համար։ Մասնակցել է Կովկասյան երկրամասի ոսկու արդյունահանման նախագծի մշակմանը, ղեկավարել Կովկասյան ուսումնական օկրուգի դասագրքեր հաստատող կոմիտեի հայոց լեզվի բաժինը։
Հանդես է եկել նաև համքարային կազմակերպությունների պաշտպանությամբ, գրել ուսումնասիրություն Թիֆլիսի համքարությունների մասին։ Ախվերդյանը հետաքրքրվել է հայ ժողովրդական բանահյուսությամբ, հավաքել հայ աշուղների ստեղծագործությունները՝ հրատարակելու մտադրությամբ։ Բժիշկ Հովհաննես Փանդայանի մոտ հայտնաբերել է Սայաթ Նովայի «Դավթար»-ը և ամբողջ եռանդով նվիրվել դրա վերծանմանը, ապա՝ հրատարակմանը։ «Դավթար»-ում նա գտել է 114 ադրբեջաներեն երգ՝ գրված հայկական տառերով, 46 հայերեն երգ՝ վրացական տառերով և մի քանի վրացերեն երգեր։
Հայերեն երգերը
Վերծանել է հայերեն երգերը, դրանց գրառման համար մշակել հնչյունային տառադարձման հատուկ համակարգ։ Ախվերդյանի՝ Սայաթ Նովային նվիրված գիրքը («Գուսանք», հ. 1) լույս է տեսել Մոսկվայում, 1852 թվականին։ Երգերի հրատարակությանը Ախվերդյանը կցել է առանձնակի ուսումնասիրություն Թիֆլիսի բարբառի մասին՝ փաստորեն հիմնադրելով հայ բարբառագիտությունը («Թիֆլիզու բարբառի մի քանի հատկություններու վրա»)։
Ախվերդյանը քննաբար ներկայացրել է այդ բարբառի ձևաբանական համակարգը, օրինակներով ցույց տվել գոյականների, դերանունների հոլովման և բայերի խոնարհման բնորոշ առանձնահատկությունները։ Երգերին կցած առաջաբանում շոշափել է դրանց ուղղագրությանը, գրաբարի և որոշ հայ բարբառների ծագմանը վերաբերող հարցեր։ Գիտական որոշակի արժեք ունեն հատկապես Սայաթ Նովայի երգերի ծանոթագրությունները, ուր Ախվերդյանը բացատրել է փոխառյալ և անհասկանալի բառերը, բարբառային հատուկ քերականական ձևերն ու իրողությունները։
Մահացել է նոյեմբերի 17-ին, Թիֆլիսում։
Աղբյուրներ
Կատեգորիա:Հայ բանասերներ Կատեգորիա:Հայ բժիշկներ Կատեգորիա:Հայ տնտեսագետներ Կատեգորիա:Հայ հասարակական գործիչներ Կատեգորիա:Հայ հրատարակիչներ Կատեգորիա:Լազարյան ճեմարանի սաներ
Գալուկթումբ
Գալուկթումբ, գետակ Հայաստանի Գեղարքունիքի մարզում, Կաղնուտ գետի օժանդակը։ Սկիզբ է առնում Կորնետ լեռան հարավարևմտյան լանջից և Վարդանիքար լեռնագագաթից 0,5 կմ արևմուտք միախառնվում մայր գետին։ Երկարությունը 1,5 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Կաղնուտ գետի վտակներ
Արման Ղուշչյան
Արման Ղուշչյան, հայ կոմպոզիտոր, մանկավարժ, Դ․ Շոստակովիչի անվան մրցույթի հաղթող (Մոսկվա, 2006), «Pre-Art» 3-րդ միջազգային մրցույթի երկրորդ մրցանակակիր (Ցյուրիխ, 2007)։ Շվեյցարիայի Ֆեդերալ և DAAD կրթաթոշակների հաղթող է ։
Կենսագրություն
Ծնվել է 1981 թվականին մարտի 14-ին, Երևանում ։ 2005 թվականին ավարտել է Մոսկվայի պետական կոնսերվատորիան` Ռոման Լեդենյովի դասարանը։ 2006-2008 թվականներին սովորել է Բազելի երաժշտական ակադեմիայում` Ռոլանդ Մոզերի կոմպոզիցիա դասարանում, Գեորգ Ֆրիդրիխ Հաասի գործիքավորում և էրիկ Օնյայի  էլեկտրոնային երաժշտություն դասարաններում։ 2010-2012 թվականներին կատարելագործվել է Դրեզդենի երաժշտական համալսարանում` Մարկ Անդրեյի (կոմպոզիցիա) և Ֆրանց Մարտին Օլբրիշի (էլեկտրոնային երաժշտություն) ղեկավարությամբ։ 2008-2013 թվականներին համոնիա, գործիքավորում և կոմպոզիցիա է դասավանդել Մոսկվայի Պ.Չայկովսկու անվան պետական կոսերվատորիայում։ 2011-2012 թվականներին եղել է կոմպոզիտոր Մարկ Անդրեի ասիստենտը` դասավանդելով Դրեզդենի երաժշտական բարձրագույն դպրոցում։ Շվեյցարիայի Ֆեդերալ և DAAD կրթաթոշակների հաղթող է։ 2010-2011 թվականներին բնակվել է Ռիխարդ Վագների մշակութային տանը (Richard-Wagner-Stätten)` Դրեզդենի մերձակայքում։  Նրա ստեղծագործությունների մի մասը հրատարակվում է ֆրանսիական «Le Chant du Monde» երաժշտական հրատարակչությունում։ 1993 թվականից բնակվում է Մոսկվայում ։
Մրցանակներ
Դարձել է մի շարք միջազգային մրցույթների դափնեկիր
Ալեքսանդր Շահվերդով
Ալեքսանդր Շահվեդով (Շահվեդյան) Եգորի, Անդրկովկասում խորհրդային ռեժիմի հաստատման աջակից, կուսակցական և քաղաքական գործիչ, ԽՄԿԿ անդամ (1912)։
Սովորել է Թիֆլիսի, ապա՝ Բաքվի դասական գիմնազիաներում։ Ավարտել է Պետերբուրգի համալսարանի իրավաբանական ֆակուլտետը 1907։ Հեղափոխական գործունեության մեջ ներգրավվել է դեռևս գիմնազիայում սովորելիս։ Բաքվում հաճախել է աշակերտական մարքսիստական խմբակի պարապմունքներին և մասնակցել հեղափոխական շարժումներին։ 1905 թվականին, Պետերբուրգի Նևսկի հրապարակում տեղի ունեցած ուսանողական ցույցին ակտիվ մասնակցության համար, վտարվել է համալսարանից։ 1907 թվականին վերադարձել է Թիֆլիս։ Հետապնդումներից խուսափելու նպատակով տեղափոխվել է Քութայիս, որտեղ աշխատել է որպես հաշտարար դատավոր։ 1912 թվականից կապեր հաստատելով Սարգիս Կասյանի, Ֆիլիպ Մախարաձեի, Ասքանազ Մռավյանի և այլոց հետ՝ կատարել է կուսակցության Թիֆլիսի կազմակերպության հանձնարարությունները։ 1917 թվականին ՌՍԴԲԿ-ի կողմից ներկայացվել է Թիֆլիսի քաղաքային դումայի դեպուտատ։ Հեղափոխական գործունեության համար երկու անգամ (1917 և 1920) ձերբակալվել է։ 1920 թվականին աշխատել է Խորհրդային Ռուսաստանի Թիֆլիսի ներկայացուցչությունում։ 1921 թվականին հրավիրվել է Հայաստան և նշանակվել ՀԽՍՀ բանգյուղտեսչության ժողկոմ, ապա՝ արդարադատության ժողկոմ։ 1923 թվականին նշանակվել է Անդրֆեդերացիայի Կենտգործկոմի քարտուղար։
Կատեգորիա:Հայ քաղաքական գործիչներ Կատեգորիա:Հայ պետական գործիչներ Կատեգորիա:Այգեհատ գյուղում ծնվածներ Կատեգորիա:ԽՄԿԿ անդամներ Կատեգորիա:Սանկտ Պետերբուրգի պետական համալսարանի շրջանավարտներ
(2911) Մյահելենա
(2911) Մյահելենա (Miahelena), աստերոիդ աստերոիդների հիմնական գոտում։ Հայտնաբերվել է 1938 թվականի ապրիլի 8-ին Հեյկի Ալիկոսկիի կողմից Տուրկուում ։
Միջին հեռավորությունը Արեգակից կազմում է 2,792411 ա. մ., առավելագույնը մոտենում է 2,5214 ա. մ. հեռավորության վրա և հեռանում 3,0634 ա. մ. ։ Արեգակի շուրջ մեկ ամբողջական պտույտ է կատարում 1704,38 երկրային օրվա ընթացքում, իր ուղեծրով շարժվելով միջինում 0,21122 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,62° անկյուն։
Մյահելենա աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1938 թվականին հայտնաբերված աստղագիտական մարմիններ Կատեգորիա:Հեյկի Ալիկոսկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոժոնկա (գյուղ, Խոլմ-Ժիրովսկի շրջան)
Բոժոնկա (Божонка), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Արմինե Գրիգորյան (երգչուհի)
Արմինե Գրիգորյան, հայ երգչուհի, դերասանուհի։
Կենսագրություն
1985 թվականին ավարտել է Վաղարշապատի Մաքսիմ Գորկու անվան թիվ 5 միջնակարգ դպրոցը։ 1985-1987 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում։ Որպես մեներգչուհի և դերասանուհի աշխատել է Երևանի Սունդուկյանի անվան ազգային ակադեմիական, Հակոբ Պարոնյանի անվան երաժշտական կոմեդիայի, «Մետրո», «Ոզնիներ» թատրոններում։ 1995 թվականից երգում է որպես անհատ երգչուհի։ 2006-2008 թվականներին «Դար 21» հեռուստաընկերությունում հեղինակել և վարել է «Իմ արև» հաղորդաշարը։ Արմինե Գրիգորյանի երգերի մեծ մասը հումորային ժանրին են պատկանում ։
Արտաքին հղումներ
Կատեգորիա:Հայ երգչուհիներ Կատեգորիա:Հայ դերասանուհիներ
Հրաշքների ծառուղի
«Հրաշքների ծառուղի» (El Callejón de los milagros հայտնի է նաև որպես «Անառակ սեր»), 1995 թվականի մեքսիկական ֆիլմ, մեքսիկական կինոյի աստղային կազմով, ներառյալ Էրնեստո Գոմես Կրուսը և Սալմա Հայեկը։ Ֆիլմի սցենարի հիմքում ընկած է եգիպտացի գրող, Նոբելյան մրցանակի դափնեկիր Նագիբ Մահֆուզի «Միդահ փողոցը» վեպը։
Օրիգինալ սյուժեի գործողությունները տեղի են ունենում Կահիրեում 1940-ական թվականներին, բայց Վիսենտե Լեներոյի կողմից հարմարեցված սցենարում պատմվում է Մեխիկոյի աղքատ արվարձաններից մեկի 1990-ական թվականների իրադարձությունների մասին։ Ֆիլմը բաղկացած է չորս նովելներից, որոնցից առաջին երեքը առավելապես նվիրված են երեք հերոսներից յուրաքանչյուրին՝  Դոն Ռուին (Էրնեստո Գոմես Կրուս) ՝  բարի տիրոջը, ուր տղամարդիկ հավաքվում էին խմելու և դոմինո խաղալու համար, Ալմային (Սալմա Հայեկ) ՝  գեղեցիկ մի աղջիկ, ով ապրում էր հարևանությամբ և երազում էր սիրո մասին, և Սյուզանիտայի (Մարգարիտա Սանս)՝  այն տան տիրուհի, ուր ապրում էր Ալման և ֆիլմի շատ այլ կերպարներ։ Սյուժետային այս ուղիները տրամախաչվում են ժամանակի մեջ, և ֆիլմի որոշ իրադարձություններ ի ցույց են դնում տարբեր տեսանկյուններից։ Չորրորդը ժամանակի առումով հեռու է  սրանցից։
Սյուժե
Ռուտիլիոն (Դոն Ռու) սեփական բար ունի։ Երեսուն տարվա ամուսնությունից հետո նա գիտակցում է, որ կանայք իրեն այլևս չեն հետաքրքրում, և սիրահարվում է Ջիմիին՝ գալանտերեայի խանութի երիտասարդ մի վաճառողի։ Ռուտիլիոյի որդին՝  Չավան, իմանալով այդ մասին՝  հարձակվում է Ջիմիի վրա։ Այնուհետև, մտածելով, որ սպանություն է կատարել, փախնում է Միացյալ Նահանգներ՝  իր ընկեր Աբելին համոզելով ընկերակցել իրեն։
Այս ընթացքում Աբելին հաջողվել էր շահել գեղեցկուհի Ալմայի փոխադարձ սերը։ Հեռանալով ԱՄՆ՝ նա հաշվարկել էր գումար վաստակել աղջկա հետ ամուսնանալու համար։ Սակայն, նրա վերադարձին սպասելու խոստում տված Ալման Աբելի հեռանալուց հետո համաձայնում է ամուսնանալ զարդերի վաճառքով զբաղվող հարուստ առևտրական դոն Ֆիդելի հետ։ Միայն թե վերջինիս հանկարծահաս մահվան պատճառով հարսանիքը չի կայանում։ Այդժամ Ալման հայտնվում է Խոսե Լուիսի՝  թանկարժեք պոռնկատան տիրոջ,  ազդեցության տակ, հեռանում է տնից և դառնում է մարմնավաճառ։
Ալմայի մայրը՝ դոնա Կատան տարիքն առած Սյուզանիտայի (այն տան տիրուհին, ուր ապրում էին և Կատան, և դոն Ռուի ընտանիքը) համար կանխատեսում է, որ նա կհանդիպի իր երազանքի տղամարդուն։ Պատահականորեն այդ տղամարդը դառնում է խարդախ Գիչոն՝  բարմեն, ով աշխատում էր դոն Ռուի մոտ։
Մի քանի տարի անց Չավան կնոջ և փոքրիկ որդու հետ վերադառնում է տուն։ Իմանալով, որ արդեն թոռնիկ ունի՝ Ռուտիլիոն հաշտվում է որդու հետ։ Աբելն էլ, վերադառնալուն պես իմանում է, թե ինչ ճակատագիր է բաժին ընկել իր հարսնացուին։ Նա որոշում է վրեժխնդիր լինել Խոսե Լուիսից, բայց արդյունքում ինքն է զոհվում իր սիրելիի ձեռքերի մեջ։
Կրուգլիկի (գյուղ, Սմոլենսկի շրջան)
Կրուգլիկի (Круглики), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Գուդակ
Գուդակ, գյուղ Արևմտյան Հայաստանում, Խարբերդի վիլայեթի Խարբերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դիֆրակցիա
Դիֆրակցիան (լատիներեն՝ diffractus — բեկված, կոտրված) ուղղագիծ տարածումից ալիքների շեղման և այդ շեղումն առաջ բերող խոչընդոտների շրջանցման երևույթ։ Հատուկ է բոլոր ալիքային պրոցեսներին։
Բացատրություն
Ալիքների դիֆրակցիայի որակական բացատրությունն առաջին մոտավորությամբ տրվում է Հյույգենս-Ֆրենելի սկզբունքով։ Ըստ այդ սկզբունքի, տարածման միջավայրի յուրաքանչյուր կետ, որին հասել է ալիքը, կարելի է համարել նույն փուլով տատանվող երկրորդային ալիքի կետային աղբյուր։ Եթե ալիքի ճանապարհին տեղավորենք փոքր անցքով արգելք (ալիքի երկարության կարգի տրամագծով), ապա այդ անցքի յուրաքանչյուր կետ կդառնա երկրորդային ալիքի աղբյուր։ Եթե անցքի չափերը փոքր են ալիքի երկարությունից, ապա բոլոր կետային աղբյուրները համընկնում են անցքի կենտրոնում գտնվող աղբյուրին։ Այդ աղբյուրի առաքած ալիքի hետ տարածվող մասն ընկնող ալիքի հետ առաջացնում է ինտերֆերենցիա, իսկ արգելքի մյուս կողմում տարածվում է կիսաշրջանաձև ալիքը՝ թափանցելով նաև երկրաչափական ստվերի տիրույթը։ Անցքի չափերի մեծացման հետ մեկտեղ պատկերն աստիճանաբար փոխվում Է։ Ալիքի երկարությունից մեծ չափեր ունեցող անցքից ալիքները դուրս են գալիս առանց շեղվելու ուղղագիծ տարածումից աննշան ճապաղում է դիտվում միայն ալիքի կտրված մասի եզրերում, այսպիսի դեպքերում ալիքները կարելի է պատկերել որպես ճառագայթներ։
Դիֆրակցիան բնութագրելու համար պետք է իմանալ ընկնող ալիքի երկարությունը և արգելքի կամ անցքի չափը։ Եթե հարաբերությունը մեծ է մեկից ալիքի երկարությունը մեծ է անցքի չափից, խախտվում է ալիքների ուղղագիծ տարածումը և ստացվում է դիֆրակցիոն պատկեր։ Դիֆրակցիայի երևույթն ակնառու է ձայնային ալիքների համար՝ 1000 հց հաճախականության դեպքում ձայնային ալիքի երկարությունը հավասար է 33,7 սմ, իս 1000 հց-ի դեպքում՝ 3,37 մ։ Այսպիսով, մեզ շրջապատող առարկաների չափերը, բացառությամբ մեծ տների, ձայնային ալիքի երկարության համեմատ առանձնապես մեծ չեն։ Այդ է պատճառը, որ ձայնը լսում ենք նույնիսկ տարբեր խոչընդոտների առկայության դեպքում (ձայնային ստվերի բացակայություն)։ Երկրի մակերևույթի շուրջը ռադիոալիքների դիֆրակցիայով բացատրվում են ճառագայթող անտենայի ուղղագիծ տեսանելիությունից շատ հեռու ռադիոազդանշանների ընդունումը երկարև միջին ռադիոալիքային տիրույթում։ Ալիքների դիֆրակցիայի հետևանքով հնարավոր չէ խոսափողերի, հայելիների, ճեղքերի, դիաֆրագմաների միջոցով ստանալ շատ նեղ ալիքային փնջեր։
Գրականություն
Կատեգորիա:Ալիքային երևույթներ Կատեգորիա:Ֆիզիկական օպտիկա Կատեգորիա:Ֆիզիկայի հասկացություններ
Յուրկովկա (գյուղ, Տուլչինի շրջան)
Յուրկովկա (Юрківка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1699 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1699 թվականին հիմնադրված բնակավայրեր
Օտարը (ֆիլմ)
«Օտարը» (Alien), 1979 թվականի գիտաֆանտաստիկ սարսափ ֆիլմ, որի ռեժիսորն է Ռիդլի Սքոթը, սցենարը գրել է Դան Օ'Բանոնը՝ ըստ Օ'Բանոնի և Ռոնալդ Շուսեթի պատմության։ Ֆիլմը պատմում է «Նոստրոմո» առևտրային տիեզերանավի անձնակազմի մասին, որոնց վրա հարձակվում է «Օտարը»՝ նավի վրա գտնվող մահացու և ագրեսիվ այլմոլորակայինը։ Ֆիլմում նկարահանվել են Թոմ Սկերիթը, Սիգուրնի Ուիվերը, Վերոնիկա Քարթրայթը, Հարի Դին Սթենթոնը, Ջոն Հըրթ, Իեն Հոլմ և Յաֆետ Կոտտոը։ Արտադրվել է Գորդոն Քարոլի, Դեյվիդ Գիլերի և Վոլթեր Հիլի կողմից՝ իրենց «Brandywine Productions» կազմակերպության միջոցով և տարածվել 20th Century Fox-ի կողմից։ Գիլերն ու Հիլը վերանայել ու որոշ հավելումներ են արել սցենարում, Շուսեթիը ֆիլմի գործադիր պրոդյուսերն էր։ Օտարի և կապված իրերի դիզայնով զբաղվել է Հ․ Ռ․ Գիգերը, իսկ մարդկանց վերաբերող մասի դիզայնով՝ Ռոն Կոբը և Քրիս Ֆոսը։
«Օտարը» ֆիլմի պրեմիերան տեղի է ունեցել 1979 թվականի մայիսի 25-ին՝ որպես Սիեթլի միջազգային կինոփառատոնի բացում  ։ Բարձր է գնահատվել քննադատների կողմից և ունեցել է ֆինանսական հաջողություն՝ ստանալով Օսկար լավագույն վիզուալ էֆեկտների համար , երեք Սատուրն մրցանակ (լավագույն գիտաֆանտաստիկ ֆիլմ, լավագույն ռեժիսոր (Սքոթ) և լավագույն երկրորդ պլանի դերասանուհի (Քարթրայթ) անվանակարգերում) , Հյուգո մրցանակ լավագույն դրամատիկ ներկայացման համար և բազմաթիվ այլ մրցանակներ ։ 2002 թվականին Կոնգրեսի գրադարանը ֆիլմն ընտրել է «Ֆիլմերի ազգային ռեգիստում» պահպանելու համար՝ «Մշակութային, պատմական և գեղագիտական կարևորության» պատճառով  ։ Ամերիկայի կինոարվեստի ինստիտուտի 2008 թվականին դասակարգմամբ ֆիլմը գիտաֆանտաստիկ ժանրում 7-րդ լագայունն է, իսկ Empire-ի դասակարգմամբ՝ բոլոր ժամանակների 33-րդ ֆիլմը  ։
Ֆիլմի կարգախոսները ՝
Դիպաշար
«Նոստրոմո» առևտրային տիեզերանավը վերադառնում է Երկիր։ Տիեզերանավի անձնակազմի յոթ անդամները՝ նավապետ Դալասը, նավապետի տեղակալ Քեյնը, ենթասպա Ռիպլին, ղեկապետ Լամբերթը, գիտական գծով սպա Աշը և երկու ճարտարագետները՝ Փարքերն ու Բրեթը, գտնվում են անաբիոզի մեջ։ Մոտակա «LV-426» լուսնից ազդանշան ստանալով տիեզերանավի համակարգիչը՝ «Մայրը», արթնացնում է անձնակազմին։ Քանի որ ըստ կազմակերպության քաղաքականության ցանկացած անհանգաստացնող ազդանշան պետք է հետաքննվի, անձնակազմը վայրէջք է կատարում լուսնի վրա, որի մթնոլորտի և ժայռոտ լանդշաֆտի պատճառով վնասվում է տիեզերանավը։ Փարքերը և Բրեթը վերանորոգում են տիեզերանավ իսկ Դալասը, Քեյնը և Լամբերթը սկսում են ուսումնասիրել լուսինը։ Նրանք բացահայտում են, որ ազդանշանը գալիս է այլմոլորակայինների լքված տիեզերանավից և մտնում են նավի մեջ՝ կորցնելով «Նոստրոմոյի» հետ կապը։ Ռիպլին վերծանում է ազդանշանի որոշ մասեր և հասկանում, որ դա զգուշացում է, բայց չի կարողանում այս տեղեկությունը հաղորդել լքված նավում գտնվողներին։
Քեյնը գտնում է հարյուրավոր մեծ, ձվաձև օբյեկտներով լցված խոռոչ։ Երբ նա դիպչում է ձվերից մեկին, ինչ-որ արարած թռչում և կոտրում է սաղավարտը՝ իրեն ամրացնելով Քեյնի դեմքին։ Դալասը և Լամբերթը անգիտակից Քեյնին հետ են տանում «Նոստրոմո»։ Որպես տիեզերանավում այդ պահի գլխավոր սպա՝ Ռիպլին կարանտինի կանոնակարգի պատճառով հրաժարվում է նրանց ներս թողնել, բայց Աշը շրջանցում է նրա որոշումը և նրանց ներս է թողնում։ Աշը փորձում է արարածին հեռացնել Քեյնի դեմքից, բայց կանգ է առնում, երբ բացահայտում է, որ դրա արյունը չափազանց քայքայիչ թթու է։ Որոշ ժամանակ անց արարածը առանց միջամտության պոկվում է Քեյնի դեմքից և մահանում է։ Տիեզերանավը մասամբ վերանորոգելուց հետո անձնակազմը հեռանում է լուսնից։ Քեյնը արթնանում է և չնայած որոշակի հիշողության կորստի, անվնաս է։ Նախքան կրկին անաբիոզի անցնելը անձնակազմը ճաշում է, ինչի ընթացքում Քեյնը խեղդվում է և ցնցումների մեջ է ընկնում։ Քեյնի կրծքավանդակը կոտրելով դուրս է գալիս փոքր այլմոլորակային օրգանիզմ՝ սպանելով նրան և փոխչելով նավի մեջ։
Անձնակազմը փորձում է հետևող սարքերով բռնել կամ սպանել արարածին։ Բրեթը հետևում է անձնակազմի կատու Ջոնսին դեպի վայրէջքի արմունկի բաժանմունքում, որտեղ արդեն մեծացած այլմոլորակայինը հարձակում է Բրեթի վրա և անհետանում նրա մարմնի հետ։ Թեժ քննարկումից հետո անձնակազմը որոշում է, որ արարածը օդափոխման խողովակում է։ Դալասը մտնում է խողովակի մեջ՝ փորձելով այլմոլորակայինին տանել դեպի օդային խցան, բայց այլմոլորակայինը հարձակվում և սպանում է նրան։ Լամբերթը խնդրում է մնացածին լքել տիեզերանավը և փախչել փոքր տիեզերանավով, սակայն Ռիպլին, որն արդեն նավի հրամանատարն էր, բացատրում է, որ փոքր տիեզերանավը չի կարող կրել չորս մարդու և ասում է, որ կշարունակեն այլմոլորակայինին սպանելու ծրագիրը։
Տիեզերանավի համակարգչին՝ «Մայրին», մուտք ունենալով Ռիպլին բացահայտում է, որ կազմակերպությունը Աշին այլմոլորակայինին հետ բերելու գաղտնի հրաման է տվել։ Աշը փորձում է խեղդամահ անել նրան, սակայն Ռիպլին դիմադրում է։ Փարքերը խառնվում է՝ հարվածելով Աշի գլխին, որից հետո նրա գլուխը պոկվում է և բացահայտվում է, որ Աշը անդրոիդ է։ Աշի գլուխը վերամիացնելուց հետո նրանք պարզում են, որ Աշին հրամայվել էր ապահովել այլմոլորակայինի անվտանգությունը։ Աշն ասում է, որ նրանք չեն կարող սպանել այլմոլորակայինին և որ հիանում է նրա մաքրությամբ ու խղճով, զղջումով կամ բարոյականության մոլորությամբ սահմանափակված չլինելով։ Ռիպլին անջատում է Աշի հոսանքը, հեռանալու ընթացքում Փարքերը այրում է Աշին։
Անձնակազի ողջ մնացած անդամները որոշում են ոչնչացել «Նոստրոմոն» և փախչել փոքր տիեզերանավով։ Այլմոլորակայինը սպանում է Փարքերին և Լամբերթին, երբ նրանք փորձում էին անհրաժեշտ ջերմակիր հավաքել։ Ռիպլին միացնում է ինքնաոչնչացման համակարգը, բայց տեսնում է, որ այլմոլորակայինը փակում է դեպի փոքր տիեզերանավ ճանապարհը։ Նա հետ է գնում և փորձում է անջատել ինքնոչնչացման համակարգը, սական չի կարողանում։ Չունենալով այլ տարբերակ՝ վերադառնում է փոքր տիեզերանավի մոտ և տեսնելով, որ այլմոլորակայինը չկա, փախչում է, որից հետո «Նոստրոմոն» պայթում է։
Անաբիոզին պատրաստվելու ընթացքում Ռիպլին բացահայտում է, որ այլմոլորակայինը տիեզերանավում է։ Նա հագնում է սկաֆանդր և բացում է տիեզերանավի դուռը՝ փորձելով օդի ճնշման միջոցով դուրս հանել այլմոլորակայինին։ Սակայն այլմոլորակայինին հաջողվում է բռնվել դռան շրջանակից։ Ռիպլին կրակում է այլմոլորակային, որից հետո կարողանում է փակել դուռը, բայց այլմոլորակայինը փորձում է մտնել շարժիչի արտանետման համակարգի մեջ։ Ռիպլին միացնում է շարժիքները և պայթեցնելով դուրս է նետում այլմոլորակայինին։ Վերջին արձանագրությունը ձայնագրելուց հետո Ռիպլին դեպի Երկիր ուղևորության համար կատվին (Ջոնսին) և իրեն դնեմ է անաբիոզի մեջ։
Սցենար
Հարավային Կալիֆոռնիայի համալսարանի կինոյի բաժնում սովորելու ընթացքում Դան Օ'Բանոնը ստեղծել է « Մութ աստղ » գիտաֆանտաստիկ կատակերգությունը՝ ռեժիսոր Ջոն Կարպենտերի և հայեցակարգային նկարիչ Ռոն Քոբի հետ ։ Ֆիլմը պատմում էր մի այլմոլորակայինի մասին, որը ստեղծել էին լողափի գնադակ ներկելով։ Այս փորձը Օ'Բանոնի մոտ «իրական տեսք ունեցող այլմոլորակայինի մասին ֆիլմ ստեղծելու» ցանկություն էր առաջացրել ։ Որոշ ժամանակ անց նա սկսեց աշխատել նման մի սարսափ ժանրի պատմության վրա։ «Ես գիտեի, որ ուզում էի նկարել քիչ քանակությամբ տիեզերագնացներով տիեզերանավի վրա սարսափելի ֆիլմ» (I knew I wanted to do a scary movie on a spaceship with a small number of astronauts) ։ Ըստ Օ'Բանոնի՝ «Մութ աստղ» ֆիլմը սարսափ էր, ոչ թե կատակերգություն ։ Այդ ընթացքում Ռոնալդ Շուսեթը աշխատում էր այլ նախագծի վրա, որը դարձավ 1990 թվականի « Հիշել ամենը » ֆիլմի հիմքը ։ Տպավորվելով «Մութ աստղ» ֆիլմից՝ Շուսթերը կապվում է Օ'Բանոնի հետ, արդյունքում նրանաք որոշում են առաջինը աշխատել Օ'Բանոնի ֆիլմի վրա, քանի որ նրանց կարծիքով դրա արտադրության համար ավելի քիչ գումար կպահանջվեր ։
Օ'Բանոնը համաձայնվում է աշխատել « Ավազաբլուր » վեպի էկրանավորման վրա (ռեժիսոր՝ Ալեխանդրո Խոդորովսկի), ինչի պատճառով վեց ամսով տեղափոխվեց Փարիզ ։ Ի վերջո նախագիծը ձախողվեց, սակայն արդյունքում Օ'Բանոնը ծանոթացավ այլ նկարիչների (այդ թվում՝ Քրիս Ֆոս, Հ․ Ռ․ Գիգեր և Ժան Ժիրո) հետ, որոնց աշխատանքները նրան իր ֆիլմի համար մտքեր տվեց ։ Օ'Բանոնը տպավորված էր Ֆոսի կողմից նկարված գիտաֆանտաստիկ գրքերի կազմերով, իսկ Գիգերի աշխատանքները «անհանգստացնող» էր համար ․ «Նրա նկարները խորը ազդեցություն ունեցան իմ վրա։ Ես երբեք չէի տեսել այդքան սոսկալի և միևնույն ժամանակ այդքան գեղեցիկ աշխատանք։ Եվ այսպիսով ես սկսեցի սցենար գրել Գիգերի հրեշի մասին» (His paintings had a profound effect on me. I had never seen anything that was quite as horrible and at the same time as beautiful as his work. And so I ended up writing a script about a Giger monster.) ։ «Ավեզաբլուր» նախագծի ձախողումից հետո Օ'Բանոնը վերադառնում է Լոս Անջելես՝ Շուսեթի հետ ապրելու համար, ինչի ընթացքում նրանք վերանայում են «Հիշողության» սցենարը։ Շուսթեը առաջարկում է պատմության երկրորդ մասի համար օգտվել Օ'Բանոնի այլ ֆիլմերից մեկի մտքից, որտեղ Երկրորդ համաշխարհային պատերազմի ընթացքում գրեմլիները թափանցում են B-17 ռմբակոծիչի մեջ ։ Նախագծի աշխատանքային անվանումը «Աստղային հրեշ» էր, բայց Օ'Բանոնը նկատել է, որ պատմության ընթացքում բազմաթիվ անգամ օգտագործվում է «alien» բառը և պատմության անվանումը փոխել է «Օտարը»։ Նրանք հավանել են նոր անվան պարզությունը և երկիմաստությունը՝ որպես գոյական և ածական անուն  ։ Շուսեթը առաջարկել է, որ այլմոլորակայինի սաղը կարող է ներդրվել անձնակազմի անդամներից մեկի մեջ և հետագայում դուրս գալ նրանից՝ մտածելով, որ դա այլմոլորակայինին տիեզերանավ տանելու հետաքրքիր տարբերակ կլինի ։
Սցենարի մեծ մասը գրելուց հետո Օ'Բանոնը և Շուսեթը այն ներկայացնում են մի քանի ստուդիաների ՝ ներկայացնելով այն որպես « Ծնոտները տիեզերքում» ։ Նրանք պատրաստվում էին պայմանագիր ստորագրել Ռոջեր Քորմանի ստուդիայի հետ, երբ նրանց ընկերներից մեկը առաջարկեց ավելի լավ առաջարկ գտնել և սցենարը փոխանցեց Գորդոն Քարոլին, Դեյվիդ Գիլերին և Վոլթեր Հիլին, որոնք ստեղծել էին 20th Century Fox-ի հետ կապեր ունեցող «Brandywine» կազմակերպությունը ։ Օ'Բանոնը և Շուսեթը պայմանագիր են ստորագրել «Brandywine»-ի հետ, սակայն Հիլը և Գիլերը չեն հավանել սցենարը և բազմաթիվ վերամշակումներ են արել ։ Սա լարվածություն է առաջացրել Օ'Բանոնի և Շուսեթի հետ, քանի որ Հիլը և Գիլերը նախկինում գիտաֆանտաստիկ գրականության հետ աշխատելու փորձ չունեին․ ըստ Շուսեթի՝ «Նրանք ընդունակ չէին այն ավելի լավ դարձնել, կամ, իրականում, ավելի վատը չդարձնել» (They weren't good at making it better, or, in fact, at not making it even worse.) ։ Օ'Բանոնը հավատացած էր, որ Հիլը և Գիլերը փորձում են արդարացնել սցենարից իրենց իր անվան հեռացումը և Շուսեթի ու իր աշխատանքը իրենց վերագրել ։ Հիլը և Գիլերը որոշ էական տարրեր են ավելացրել պատմությանը, այդ թվում անդրոիդ Աշի կերպարը, որը Օ'Բանոնի կարծիքով ավելորդ ենթապատմություն էր, բայց Շուսեթը հետագայում այն նկարագել է որպես «Ֆիլմի լավագույն մասերից․․․ Ամբողջ միտքն ու սցենարը նրանցն էր» (one of the best things in the movie...That whole idea and scenario was theirs.) : Հիլը և Գիլերը ընդհանուր առմամաբ սցենարի 8 սևագիր են գրել՝ հիմնականում կենտրոնանալով Աշի ենթապատմության, երկխոսությունները ավելի բնական դարձնելու վրա, ինչպես նաև հեռացրել են օտար մոլորակում տեղի ունեցող որոշ դրվագներ ։ Չնայած նրան, որ վերջնական սցենարը գրել էին Հիլը և Գիլերը, ԱՄՆ գրողների գիլդիան որպես սցենարի միակ հեղինակ նշել է Օ'Բանոնի անունը։
Զարգացում
Չնայած այս վերամշակումներին, 20th Century Fox-ը չէր ցանկանում գիտաֆանտաստիկ ֆիլմ ֆինանսավորել։ Սակայն, 1977 թվականի « Աստղային պատերազմներ » ֆիլմի հաջողությունից հետո ժանրի վերաբերյալ ստուդիայի հետաքրքրությունները մեծացել են։ Ըստ Քարոլի՝ «Երբ «Աստղային պատերազմները» դուրս եկավ և բացառիկ հաջողություն ունեցավ, հանկարծ գիտաֆանտաստիկը դարձավ թեժ ժանր։» (When Star Wars came out and was the extraordinary hit that it was, suddenly science fiction became the hot genre.): Օ'Բանոնը հիշում է, որ «Նրանք ուզում էին հետևել «Աստղային պատերազմներին» և ուզում էին հետևալ արագ և տիեզերանավի մասին մեր ունեցած միակ սցենարը «Օտարն» էր» (They wanted to follow through on Star Wars, and they wanted to follow through fast, and the only spaceship script they had sitting on their desk was Alien.) ։ 20th Century Fox-ը ֆինանսավորել է ֆիլմը նախնական $4.2 բյուջեով ։ «Օտարը» ֆինանսավորվել է հյուսիսամերիկացիների կողմից, բայց ստեղծվել է 20th Century-Foxի բրիտանական մասնաճյուղի կողմից ։
Օ'Բանոնը սկզբում կարծում էր, որ լինելու է ֆիլմի ռեժիսորը, սակայն 20th Century Fox-ը առաջարկել է Հիլին ։ Այլ ֆիլմում ստանձնած պարտավորությունների և անհրաժեշ վիզուալ էֆեկտների պատճառով ։ Փիթեր Եյթսը, Ջեք Քլեյթոնը և Ռոբերտ Օլդրիչը նույնպես եղել են թեկնածուների ցանկում, բայց Օ'Բանոնը, Շուսեթը և Brandywine-ի թիմը մտածել են, որ այս ռեժիսորները չեն կարող ֆիլմը լուրջ ընդունել և փոխարենը ֆիլմին կվերաբերեն որպես Բ-կարգի ֆիլմ ։ Գիլերը, Հիլը և Քարոլը տպավորված էին Ռիդլի Սքոթի «Մենամարտողները» (1977) ֆիլմով և առաջարկել են նրան լինել «Օտարը» ֆիլմի ռեժիսորը, ինչին նա համաձայնվել է ։ Սքոթը Լոնդոնում ստեղծել է ֆիլմի նախատեսվող տեսարանների մանրամասն նկարներ, որով 20th Century Fox-ը տպավորել է այնքան, որ ֆիլմի բյուջեն կրկնապատկվել է ։ Նա նկարներում կար տիեզերանավի և սկաֆանդրի դիզայնը՝ ոգեշնչված այնպիսի ֆիլմերով, ինչպիսիք են « 2001 թվականի տիեզերական ոդիսականը» և «Աստղային պատերազմները» ։ Այնուամենայնիվ նա փորձել է «Օտարը» ֆիլմում շեշտել սարսափը, ոչ թե ֆենտեզին ։
Քասթինգ
«Օտարը» ֆիլմի քասթինգը և լսումները տեղի են ունեցել Նյու Քյորքում և Լոնդոնում ; Ֆիլմում ունենալով ընդամենը յոթ մարդկային կերպար, Սքոթը փոձել է արխատանքի վերցնել այնպիսի դերասանների, որ կարողանա իր էներգիան կենտրոնացնել ֆիլմի վիզալ ոճի վրա ։ Միացյալ թագավորությունում քասթինգով զբաղվել է Մերի Սելվեյը, որը նրա հետ աշխատել էր «Մենամարտողները» ֆիլմում, իսկ ԱՄՆ-ում՝ Մերի Գոլդբերգը ։ Սցենարը գրելիս Օ'Բանոնը կենտրոնացել է առաջինը այլմոլորակայինի մասին գրելու վրա՝ դադարեցնելով մյուս կերպարների զարգացումը ; Շուսեթը մտածված բոլոր կերպարներին վերացական է գրել․ նրանք սցենարում հատուկ նշել են, որ «Անձնակազմի անդամները երկսեռ են և բոլոր մասերը փոխարինել են տղամարդկանց կամ կանանց համար» (The crew is unisex and all parts are interchangeable for men or women.) ։ Սա Սքոթին, Սելվեյին և Գոլդբերգին հնարավորություն է տվել կերպարներին ըստ իրենց ցանկության մեկնաբանել և համապատասխան դերասան ընտրել։ Նրանք ուզում էին, որ «Նոստրոմոյի» անձնակազմը նման լիներ իրական միջավայրում աշխատող տիեզերագնացներին, գաղափար, որը հայտնի է «բեռնափոխադրողներ տիեզերքում» անվամբ ։ Ըստ Սքոթի այս գաղափարը մասմաբ ոգեշնչված էր «Աստղային պատերազմենրից», որը շեղվել էր այդ ժամանակահատվածում գիտաֆանտաստիկ ֆիլմերի կատարյալ ապագա պատկերելու սովորույթից ։
Ռոջեր Էբերթը նշել է, որ «Օտարը» ֆիլմի դերասանները այդ ժամանակաշրջանի թրիլեր ֆիլմերի դերասաններից ավելի մեծ էին, ինչը օգնել է կերպարներին ավելի համոզից դարձնել․ "None of them were particularly young. Tom Skerritt, the captain, was 46, Hurt was 39 but looked older, Holm was 48, Harry Dean Stanton was 53, Yaphet Kotto was 42, and only Veronica Cartwright at 30 and Weaver at 29 were in the age range of the usual thriller cast. Many recent action pictures have improbably young actors cast as key roles or sidekicks, but by skewing older, Alien achieves a certain texture without even making a point of it: These are not adventurers but workers, hired by a company to return 20 million tons of ore to Earth."
Ըստ «Գեղեցիկ հրեշները․ «Օտարը» և «Գիշատիչը» ֆիլմերի ոչ պաշտոնական և չարտոնագրված ուղեցույց» (Beautiful Monsters: The Unofficial and Unauthorised Guide to the Alien and Predator Films) գրքի հեղինակ Դեյվիդ ՄքԻնթի՝ հեռուստադիտողին վախեցնելու գործում ֆիլմի արդյունավետությունը մասմաբ պայմանավորված է նրանով, որ «հանդիսատեսը կարող է նույնականացվել կերպարների հետ․․․ «Նոստրոմոյում» գտնվող ցանկացածը նորմալ, ամենաօրյա աշխատող Ջոն է՝ մնացած բոլորիս նման։ Պարզապես ստացվել է այնպես, որ նրանք ապագայում են աշխատում։» (the audience can all identify with the characters...Everyone aboard the Nostromo is a normal, everyday, working Joe just like the rest of us. They just happen to live and work in the future.) ։
Ծանոթագրություններ
Գրականություն
Արտաքին հղումներ
Կատեգորիա:Ամերիկյան սարսափ ֆիլմեր Կատեգորիա:1979 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:«Օտարը» ֆիլմաշարի ֆիլմեր Կատեգորիա:Գիտաֆանտաստիկ սարսափ ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Լոնդոնում նկարահանված ֆիլմեր Կատեգորիա:20th Century Fox ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ռիդլի Սքոթի ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:Բրիտանական սարսափ ֆիլմեր Կատեգորիա:Ֆանտաստիկ ֆիլմեր տիեզերքի մասին Կատեգորիա:Ֆանտաստիկ սարսափ ֆիլմեր Կատեգորիա:Ֆիլմեր հրեշների մասին Կատեգորիա:1970-ականների ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Բրիտանական թրիլեր ֆիլմեր Կատեգորիա:Ամերիկյան թրիլեր ֆիլմեր Կատեգորիա:Բրիտանական ֆանտաստիկ ֆիլմեր
Նովոսերգեևկա (գյուղ, Բորովի շրջան)
Նովոսերգեևկա (Новосергіївка), գյուղ Ուկրաինայի Խարկովի մարզի Բորովի շրջանում։ Հիմնադրվել է 1790 թվականին։
2001 թվականի տվյալներով Նովոսերգեևկա գյուղում բնակվում էր 41 մարդ։ Բնակավայրը զբաղեցնում է 0,553 կմ² տարածք։ Բնակչության խտությունը կազմում էր 74,14 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բորովի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
Գելիբոլու
Գելիբոլու (Gelibolu), քաղաք ներկայիս Թուրքիայի եվրոպական մասում, Գալիպոլի թերակղզու վրա Չանաքքալեի մարզում։ Քաղաքը գտնվում է Դարդանելի նեղուցի ափին։ Բնակչությունը կազմում է 29 հազար մարդ (ըստ 2016 թվականի տվյալների)։
Մինչև 2023 թվականը նախատեսվում է երթևեկելի օղակ կառուցել  Մարմարա ծովի շուրջը, ինչպես նաև «Չանաքկալե-1915» կամուրջը` Դարդանելի նեղուցի վրայով, որը կապելու է Լապսեկի (Բալըքեսիրի մարզ) և Գելիբոլու քաղաքները ։
Կալիպոլիս
Քաղաքը հիմնադրվել է մ. թ. ա. 5-րդ դարում և մինչև 1354 թվականը եղել է բյուզանդական։ Այն կոչվել է Կալիպոլիս (Καλλίπολις, ): Անվանումն, ամենայն հավանականությամբ, նշանակում է «քաղաք՝ նեղուցի մոտ» (κλείς` նեղ և πόλις` քաղաք)։
Ներկայումս
Քաղաքի կենտրոնը դեռևս համարվում է հին ձկնորսական նավահանգիստն ու հարակից հրապարակը, որը շրջապատված է սրճարաններով և ռեստորաններով։ Երկու ծովախորշերը կարծես միմյանցից բաժանվում են քարե աշտարակով, որը բյուզանդական ամրաշինություններից մնացած վերջին բեկորն է։ Ներկայումս նրանում տեղակայված է Փիրի-ռեիսի թանգարանը։ Ռուս-թուրքական պատերազմների ընթացքում այս աշտարակը օգտագործվել է որպես բանտ՝ գերի կազակների համար։ 1921 թվականին, երբ ռուսական բանակը մտել է Գելիբոլու, այն օգտագործվել է որպես ռուս զինվորների և սպաների պահականոց ։ Քաղաքի տների մեծ մասը պահպանում է իր հարուրամյա վաղեմությունը, ինչն էլ գրավում է զբոսաշրջիկներին, այդ թվում՝ նաև ռուսներին։ Տների առաջին հարկերը քարից են, երկրորդները՝ փայտից։ Այժմ քաղաքը հիմնականում ծառայում է որպես նավահանգիստ և թուրքական ռազմակայան։ Մի քանի գործարան կա, որոնք արտադրում են պահածոյացված սարդիններ։ Քաղաքն ունի Ղրիմի և Առաջին համաշխարհային պատերազմի ժամանակաշրջանի ֆրանսիական ռազմական գերեզմանատուն, որտեղ կա նաև ռուսական գերեզմաններ։
Արտաքին հղումներ
Կատեգորիա:Թուրքիայի քաղաքներ Կատեգորիա:Թուրքիայի ձկնորսական համայնքներ Կատեգորիա:Թուրքիայի առափնյա բնակավայրեր Կատեգորիա:Թուրքիայի հռոմեական քաղաքներ Կատեգորիա:Հույն-թուրքական պատերազմ (1919-1922)
Վիլնոքս լա Գրանդ (կանտոն)
Արտաքին հղումներ
Կատեգորիա:Ֆրանսիայի կանտոններ
Կիյտենզաս
Կիյտենզաս (Кыйтензас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մրրասու գետի ձախ ափին՝ 82 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Եվրատեսիլ 1961 երգի մրցույթ
«Եվրատեսիլ 1961 երգի մրցույթ», մրցույթի պատմության մեջ 6-րդը։ Տեղի ունեցավ Ֆրանսիայի Կանն քաղաքում։ Մասնակցում էր 16 երկիր։
Մրցույթում հաղթեց Լյուքսեմբուրգը ներկայացնող Ջեն-Քլաուդ Պասկալի "Nous les amoureux" երգը՝ հավաքելով 31 միավոր։
Կատեգորիա:Եվրատեսիլ 1961 երգի մրցույթ Կատեգորիա:1961 Ֆրանսիայում
Դարաբ (Ֆարս)
Դարաբ, քաղաք Իրանի հարավում՝ Ֆարսի նահանգում։ Դարաբ շահրեստանի վարչական կենտրոնը։ Բնակչության թվով նահանգի յոթերորդ քաղաքն է ։
Դարաբը տարածաշրջանային խոշոր գյուղատնտեսական կենտրոն է, որի հիմնական մշակաբույսերն են ցորենը, ցիտրուսները, բամբակը, եգիպտացորենը, ինչպես նաև՝ արմավենիները։
Աշխարհագրություն և կլիմա
Քաղաքը գտնվում է Ֆարսի հարավ-արևելքում՝ հարավարևելյան Զագրոսի լեռնային տեղանքում։ Ծովի մակարդակից ունի 1 139 մետր բարձրություն ։ Դարաբը գտնվում է նահանգի վարչական կենտրոնից՝ Շիրազից, մոտ 210 կմ դեպի հարավ-արևելք (ESE) և երկրի մայրաքաղաքից՝ Թեհրանից, 820 կմ դեպի հարավ-արևելք (SSE): Կլիման արևադարձային է։ Տարեկան տեղումների քանակը քիչ է (մինչև 395 մմ)։
Բնակչություն
Բնակչությունը՝ ։
Պատմություն
Քաղաքը հիմնադրվել է Աքեմենյանների դինաստիայի օրոք։ Դարաբն առաջին քաղաքն էր, որը նվաճել էր ապագա արքայից արքա Արտաշիր Պապականը ։
Տեսարժան վայրեր
Դարաբի շրջակայքում գտնվում են մի շարք հանգստի գոտիներ։ Քաղաքից դեպի արևելք գտնվում է անտառապատ տարածք, որը հայտնի է Լայզանգան (Layzangan) անունով ։ 20 կիլոմետր դեպի արևմուտք կան հանքային աղբյուրներ, որոնց շուրջ ձևավորվել է Ջունջանի (Joonjan) հանգստի գոտին ։ Նաև Դարաբից հյուսիս-արևելք գտնվում է Թոդաջ լեռնաշղթան, որի ամենաբարձր գագաթը ծովի մակարդակից ունի 3150 մետր բարձրություն։
Ծանոթագրություններ
Կատեգորիա:Իրանի քաղաքներ
Մագդալինա Շահինյան
Մագդալինա Սերգեյի Շահինյան, հայ նկարչուհի, երաժշտագետ։ Անվանի գրող Մարիետա Շահինյանի քույրը։
Կենսագրություն
Մագդալինա Շահինյանը ծնվել է 1890 թվականին Մոսկվայում։ 1911 թվականին հաջողությամբ ավարտելով կանանց բարձրագույն դասընթացը՝ տեղափոխվել է Դոնի Նախիջևան, որտեղ բնատուր տաղանդը (նկարչություն, քանդակ, երաժշտություն) որոշել է նրա հետագա ճակատագիրը ։
Հոկտեմբերյան դեպքերից հետո Մագդալինա Շահինյանն աշխատել է որպես հանրային կրթության վարչության կերպարվեստի բաժնի աշխատակից և շատ ժամանակ է հատկացրել քանդակագործական դիմանկարի և ժանրային կոմպոզիցիայի ոլորտում ինքնուրույն ստեղծագործությանը ։
Ուսումն ավարտելուց հետո զբաղվել է մանկավարժությամբ և միաժամանակ ստեղծագործել։ Դոնի Ռոստովում հիմնադրել է Միխայիլ Վրուբելի անվան գեղարվեստի դպրոցը, որի տնօրենն է եղել և դասավանդել է ։ Դպրոցը գործել է Իսկիդարովի տանը ։ Այդ դպրոցում են ուսանել բազմաթիվ նկարիչներ, քանդակագործներ, ճարտարապետներ։ Նրանցից ամենաանվանին Մարկ Գրիգորյանն է ։
Մագդալինա Շահինյանը կատարելագործվել է Լենինգրադի գեղարվեստների ակադեմիայում, որն ավարտել է 1926 թվականին։ 1927 թվականին Շահինյանը եկել է Խորհրդային Հայաստան, որտեղ երկու տարի դասվանդել է Երևանի դպրոցներից մեկում։ Այնուհետև վերադարձել է Մոսկվա, որտեղ ապրել է մինչև մահը ։
Ստեղծագործություններ
Նկարների, քանդակների, երաժշտական երկերի հեղինակ է։ Աշխատանքներից լավագույնները «Սերմնացանը» քանդակն է, քրոջ՝ Մարիետա Շահինյանի դիմանկարը, «Երևան», «Երեխաներ» նկարաշարքը ։
1962 թվականին Պրահայում հրատարակվել են դաշնամուրի համար գրված նրա երեք պիեսները ։
Մագդալինա Շահինյանը եղել է նաև գրքերի ձևավորող։ Նրա պատրաստած տիկնիկներն օգտագործվել են Մոսկվայի թատրոններում ։
Գրականություն
Կատեգորիա:Հայ նկարչուհիներ Կատեգորիա:Հայ կին քանդակագործներ Կատեգորիա:Հայ երաժշտագետներ Կատեգորիա:Հայ մանկավարժներ Կատեգորիա:Խորհրդային նկարչուհիներ Կատեգորիա:Խորհրդային քանդակագործներ Կատեգորիա:Խորհրդային մանկավարժներ
Punani
Punani (մեծատառերով, գրաքննվում է՝ «‎P****i»), ամերիկացի ռեփեր 6ix9ine-ի երգը։ Այն թողարկվել է 2020 թվականի օգոստոսի 2-ին՝ երաժշտական տեսահոլովակի հետ միասին։ Երգը գրվել է 6ix9ine-ի, Էնդրյու Գրինի, Քրեյգ Փարքսի, Ջանի Քլարկի և Ջասպեր Հարիսի և պրոդյուսերավորվել է Քլարկի ու Հարիսի կողմից ։
Երաժշտական տեսահոլովակ
Ի տարբերություն «Gooba», «Trollz» և «Yaya» երգերի տեսահոլովակների, «Punani»-ի տեսահոլովակը նկարահանվել է Նյու Յորքի փողոցներում՝ 6ix9ine-ի տնային կալանքից ազատ արձակվելուց հետո ։
Անձնակազմ
Տվյալները վերցված են Tidal-ից և ՅուԹյուբից ։
Գանդինո
Գանդինո (իտալ․՝Gandino), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 5651 մարդ (2004 թվականի տվյալներով)։ Բնակչության խտությունը 194 մարդ/կմ²։ Տարածքը՝ 29,14 կմ²։ Փոստային ինդեքս՝ 24024։ Հեռախոսային կոդ՝ 035։
Բնակավայրի հովանավորն են համարվում սուրբ Ֆլավիանո, Կուիրինո է Վալենտինո և Պոնզիանո սրբերը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լուբրին
Լուբրին (իսպ.`Lubrín), մունիցիպալիտետ Իսպանիայում` Ալմերիա պրովինցիայում (Լեվանտե Ալմերենս ինքնավար մարզում)։ Մունիցիպալիտետը գտնվում է Անդալուսիա շրջանում։ Զբաղեցնում է 138 կմ2 տարածք։ Բնակչությունը՝ 1764 մարդ (2010 թվականի տվյալներով)։ Գտնվում է պրովինցիայի վարչական կենտրոնից 72 կմ հեռավորության վրա։
Արտաքին հղումներ
Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Մեսալիայի ընտանիք
Մեսալիայի ընտանիք, սիլիկատային S սպեկտրալ դասի աստերոիդների խումբ է, աստերոիդների հիմնական գոտու ներքին մասւոմ, որոնք շարժվում են խավարածրի հանդեպ չափազանց փոքր թեքումով։ Հիմնական գոտու բոլոր հայտնի աստերոիդների մոտ 0,8% մտնում է այս ընտանիքի կազմի մեջ։
Ընտանիքի առանձնահատկությունները
Այս ընտանիքը, ինչպես և Վեստայի ընտանիքը, կազմված է (20) Մեսալիա աստերոիդից և բազմաթիվ մանր բեկորներից, որոնք արտանետվել են նրանից մեծ տիեզերական մարմնի հետ բախման արդյունքում։ Մեսալիան, ունենալով մոտ 150 կմ անկյունագծով, հանդիսանում է ընտանիքի ամենամեծ և ամենազանգվածեղ ներկայացուցիչը։ Այն ներառում է ընտանիքի ընդհանուր զանգվածի 99%-ը։ Երկրորդ մեծությամբ աստերոիդն է աստերոիդը որը չի գերազանցում 7 կմ տրամագիծը, նրա և ընտանիքի բոլոր մնացած աստերոիդների ընդհանուր զանգվածը կազմում է ամբողջ ընտանիքի զանգվածի 1%-ը։
Սա չափազանց երիտասարդ ընտանիք է, ըստ գիտնականների գնահատականների այն ձևավորվել է ընդամենը 150 - 200 միլիոն տարի առաջ։ Ինքը ընտանիքը կարծես բաժանված է երկու պտուտականման շրջանների, 2,38 ա. մ. և 2,43 ա. մ. մեծ կիսաառանցքներով, որոնց միջև գտնվում է Մեսալիա աստերոիդը։ Ընդ որում այս երկու շրջաններում աստերոիդների խտությունը ընդհանուր առմամբ ավելի փոքր է քան կենտրոնական գոտում, Մեսալիայի շրջակայքում։ Բացահայտվել է, որ այսպիսի աստերոիդների բաշխումը առաջացել է մեծ կիսաառանցքների դանդաղ դրեյֆի արդյունքում, Յարկովսկու էֆեկտի և YORP-էֆեկտի ազդեցության տակ։ Այս երևույթների մասին մանրամասն տեղեկությունները օգտագործվել են ընտանիքի տարիքի հաշվարկի ժամանակ ։
Ընտանիքի մասը, որը շարժվում է 2,42 ա. մ. մեծ կիսաառանցքով ուղեծրերով, գտնվում է ուժեղ 1։2 ուղեծրային ռեզոնանսի մեջ Մարսի հետ, որը նպաստում է այս աստերոիդների դուրս գալուն իրենց ընտանիքի զբաղեցրած ուղեծրերից և ավելի թեքված ուղեծրերի անցնելուն ։
Մեսալիայի ընտանիքը, ինչպես նաև Ֆեմիսի ընտանիքը, կարող է լինել աստերոիդների գոտու այս շրջանի միջմոլորակային փոշու ամպւ աղբյուր, որը առաջանում է աստերոիդների երկրորդային բախումներից ։
Տեղաբաշխումը և չափերը
Մեսալիայի ընտանիքը շարժվում է Մարսի հետ ռեզոնանսային ուղեծրերով խավարածրի հարթության նկատմամբ ոչ մեծ թեքումով։
Վիճակագրական վերլուծության արդյունքում, կատարված Վ. Զապալայի խմբի կողմից, որոշվել է այս աստերոիդների ընտանիքի ուղեծրերի էլեմենտների բաշխման մոտավոր միջակայքը՝
Ժամանակակից աստղագիտական էպոխայի համար այս աստերոիդների օսկուլացնող ուղեծրերի էլեմանտները բերված են ստորև`
Զապալայի կատարած վերլուծությունը (1995) հայտնաբերեց այս ընտանիքի 42 հիմնական անդամներին, ավելի ուշ կատարված հետազոտությունները (2005) հայտնաբերեցին 96944 դիտարկված մարմինների մեջ 761 այս ընտանիքի մարմին, ինչը կազմում է հիմնական գոտու հայտնի բոլոր աստերոիդների 0,8%-ը։
Բացառություններ
Սպեկտրալ վերլուծության արդյունքում գտնվեցին մի քանի աստերոիդներ, որոնք, չնայած պտտվում են Արեգակի շուրջ Մեսալիայի ընտանիքի ուղեծրերով, սակայն չեն կարող համարվել այս ընտանիքի անդամներ, սպեկտրների անհամապատասխանության պատճառով։ Օրինակ կարող են հանդիսանալ (2316) Ջո-Աննը և (2946) Մուչաչոսը, որը չափերով գերազանցում է այս ընտանիքի բոլոր անդամներին, բացառությամբ Մեսալիայի ։
Ծանոթագրություններ
Կատեգորիա:Աստերոիդների ընտանիքներ
Կամո (այլ կիրառումներ)
Կամո անվանումը կարող է վերաբերել
Գոլուբի (գյուղ, Բուրինի շրջան)
Գոլուբի (Голуби), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Գոլուբի գյուղում բնակվում էր 98 մարդ։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի գյուղեր
Բոլդինո (գյուղ, Դորոգոբուժսկի շրջան)
Բոլդինո (Болдино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1530 թվականին հիմնադրված բնակավայրեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Երուսաղեմի երաժշտության և պարի ակադեմիա
Երուսաղեմի երաժշտության և պարի ակադեմիա (האקדמיה למוסיקה ולמחול בירושלים), երաժշտության և կատարողական արվեստի դպրոց Երուսաղեմում, Իսրայել։ Գտնվում է Երուսաղեմի հրեական համալսարանի Գիվաթ Ռամ կամպուսում։
Պատմություն
1958 թվականին «Նորման» հիմնադրամի (այժմ Ամերիկա-իսրայելական մշակութային հիմնադրամ) նախագահ Սամուել Ռուբինը Երուսաղեմի «Ռեհավիա» թաղամասում գտնվող Սմոլենսկին փողոցի վրա գտնվող շենքի գնման համար մեծ գումար է հատկացրել։ Բացման հանդիսավոր արարողությանը մասնակցել են Գոլդա Մեիրը, Տեդի Կոլլեկը և այլ բարձրաստիճան պաշտոնյաներ։ Արարողության ժամանակ դպրոցը վերանվանվել է Երուսաղեմի Ռուբինի երաժշտության ակադեմիա ։
Պաղեստինի և Իսրայելի արևելա-հրեական համայնքների էթնիկ երաժշտության մեջ մասնագիտացած Էդիթ Գերսոն-Կիվինը 1942 թվականին ակադեմիայում դասավանդել է երաժշտության պատմություն։ Էմիլ Հաուսերի խրախուսմամբ նա հիմնադրել է Պաղեստինի ժողովրդական բանահյուսության և ազգագրության ինստիտուտի ձայնագրերի արխիվը և ակադեմիայի էթնիկ երաժշտական գործիքներին հավաքածուն ։
1965 թվականին Իսրայելում պարային արվեստի ռահվիրա Հասիա Լևի-Ագրոնը ստեղծել է դպրոցի պարային բաժինը ։ Իսրայելցի դիրիժոր Մենդի Ռոդանը դպրոցը գլխավորել է 1984-1993 թվականներին ։
Ավագ դպրոց
Ակադեմիայի ավագ դպրոցը գտնվում է Ակադեմիայի գլխավոր շենքի հարևանությամբ գտնվող Գիվատ Ռամում գտնվող Յունես և Սորայա Նազարյան շենքում։ Հիմնադրվել է 1960-ական թվականների վերջին, ուսումնական ծրագիրը համատեղում է ընդհանուր ուսումը երաժշտության և պարային մասնագիտացման հետ ։
Ամառային ծրագրեր
Ակադեմիայում կազմակերպվում է ամենամյա երկշաբաթյա ծրագիր՝ International Summer Institute for Strings :
Կոնսերվատորիա
Կոնսերվատորիան առաջարկում է երաժշտական և պարային անհատական և խմբակային դասընթացներ հինգ տարեկանից սկսած ուսանողների համար։ Ուսանողները մասնակցում են ակադեմիայի ավագ դասախոսների կողմից կազմակերպված հատուկ սեմինարներին և վարպետության դասերին, ինչպես նաև հանդես են գալիս որպես մենակատարներ և անսամբլներ Իսրայելում և արտասահմանում։ Կոնսերվատորիայում սովորում են ավելի քան 700 ուսանողներ ։